### Historik

Tønder Kommune har igennem den seneste årrække arbejdet for nedbringelse af energiforbruget i det offentlige rum. Dette i særdeleshed i forhold til gadebelysning, som er udskiftet til LED-armaturer med et lavt energiforbrug.

Tidlige er det i budget 2023 lagt op til, at man reducerer gadebelysningen i nattetimerne.

### Sagsfremstilling

Som følge at den samlede energiudfordring i dag, forelægges øvrige forhold man kan vurdere skal bringes i spil, for at nedsætte energiforbruget i den kommende tid.

De områder der er set på, er julebelysning og springvandspumper

Der er i dag tilsluttet julebelysning til gadebelysning i 11 byer, hvor udgiften til strøm afholdes sammen med gadebelysningen.

Det er alle steder et krav, at det opsættes efter gældende lovgivning samt opsættes med LED-pærer/meget energireducerede elementer, således belastningen er minimal. Dette har været et krav de senere år, så der er sket en større udgiftning i mange byer igennem de sidste år.

Elementerne i julebelysninger ejes af de lokale foreninger - som opsætter, nedtager, opbevarer og vedligeholder elementer for egne midler.

I [adresse] er julebelysningen på gaderne tilsluttet til private installationer, hvortil der gives et direkte tilskud. Derudover er julebyens hytter m.m. tilsluttet til Kommunens strømforsyningen.

Derudover er der en del springvand/vandskulpturer. Disse har alle en pumpe som trækker en del energi. Der er sket en reduktion er driftstiden for disse allerede, således de er tændt i tiden fra ca. kl. 8.00 til kl. 22.00. Det søges nu, om der kan styres efter af de slukkes kl. 22.00 eller seneste en time efter solnedgang.

Det foreslås, at udvalget forholder sig til mulige modeller for reduktion af energiforbruget i den kommende mørke tid. I den forbindelse finder forvaltningen også, at der tænkes i helheden, da øget lys og hygge i det offentlige rum i den helt mørke tid, også betyder noget for oplevelsen og den mentale sundhed.

Der kan foreslås, at julebelysning gerne må opsættes, men at man lokalt overvejer om man kan reducere omfanget lidt i år, så man nødvendigvis ikke opsætter alle lyskæder som man plejer.

Derudover foreslås det, at springvandspumper fortsat kører - evt. reduceret med start kl. 10.00 samtidig med at man ser til, om man inden næste sæson kan driftsoptimere pumperne med mindre energiforbrugene modeller, men for nuværende fortsætter med den reducerede driftstid.

### Økonomi

Julebelysningen i de 11 byer som er tilsluttet beløber sig til et samlet forbrug i julebelysningsperioden til ca. 800 KWh.

Julebelysningen i [adresse] afregnes med et beløb på 8.000 kr. samt en af julebyens forbrug er tilkoblet som skønnes til forbrug på ca. til 4.000 kr.

Springvandene/vandkunstene forbruger ca. 20.000 KWh med den nuværende driftstid. Dertil kommer de 3 nye - [adresse], [adresse] og Åkanden, som forvaltningen er ved at undersøge forbrug på, som der orienteres om på til udvalgsmødet.

### Fagchefen for Teknik og Plan indstiller,

at der fortsat kan tilsluttes julebelysning til kommunens gadelysnet, men at der opfordres til at det overvejes, om det kan ske i en lidt mindre skala end tidligere, og

at springvandene fortsat er i drift med en begrænset driftstid fra kl. 10.00 - kl. 21.00 (senest en time efter solnedgang hvis muligt).

### Beslutning

Indstillingen godkendt, idet beslutningen revurderes hvert år i september.

Aage Bach deltog ikke i mødet.